open-index/open-wikipedia-markdown huggingface dataset:
Fiolett rosemåler

**Fiolett rosemåler** (*Anticlea derivata*) er en sommerfugl i gruppen av de egentlige målere  (Geometridae). Denne kontrastrikt fargede arten kan ikke forveksles med noen andre nordiske målere, også larven er ganske karakteristisk farget. den lever på blader og blomster på arter i roseslekta og er funnet i det meste av Sør-Norge.

## Utseende
En middelsstor (vingespenn 25–30 mm), slank måler. **Forvingen** er grå-beige med en svak, fiolett glans. De har to, skarpt avgrensede, brune til grå tverrbånd nær roten, og en firkantet, brun flekk ved forkanten litt utenfor midten. Bak denne flekken er det en S-formet, svart flekk. Denne arten har ikke noe tverrbånd rundt midten av vingen. **Bakvingen** er silkeaktig gråhvit. Larven er lang og slank, naken bortsett fra noen korte børster. Den er grønngul med skarpt rosa tegninger, disse former vanligvis tverrbånd på de bakerste delene av kroppen, på forkroppen (thorax) er de sammengrodd på ryggsiden og danner en bred, rosa ryggstripe.

## Levevis
Arten lever i hager, parker og på buskmark. Larvene lever på blader og blomster på arter i roseslekta, særlig steinnype (*Rosa canina*). De voksne målerne flyr om natten i april – mai.

## Utbredelse
Arten forekommer over hele Europa unntatt de aller nordligste delene og den sørligste delen av Balkan, også i Nord-Afrika og det nordlige Asia. I Norge er den funnet nord til Nord-Trøndelag, men den er sjelden tallrik.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. 
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. 

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Anticlea derivata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Fagsystemer

**Fagsystemer** er elektroniske systemer som ivaretar særskilte funksjoner innen ett eller flere fagfelt. Et fagsystem vil være spesialutviklet for registrering og behandling av data knyttet til hele eller deler av en virksomhets oppgaver. I noen tilfeller vil systemet også brukes på tvers av virksomheter og faggrenser. Økonomisystemet i en virksomhet kan være et eksempel på en særskilt funksjon som brukes for en virksomhet, der det også er integrert tilgang til andre systemer utenfor bedriften, for eksempel rapporteringen av ulike data til norske myndigheter som skjer via nettportalen Altinn.
Ole Jacob Sunde

**Ole Jacob Sunde** (født 23. januar 1954) er en norsk gründer, forretningsmann, investor og medieleder. Han er grunnlegger, hovedaksjonær og styremedlem av Formue AS. Fra 2002 til 2022 var han styreleder i Schibsted ASA., Norges største mediekonsern. I dag er han styreleder i Stiftelsen Tinius, som er største eier av Schibsted, og The Scott Trust, som eier de britiske avisene The Guardian og The Observer. I tillegg innehar han flere andre styreverv, bl.a. Board of Visitors at Columbia University, School of Journalism og Prinsesse Märtha Louises fond.. Han er investor og støttespiller i flere start-ups innen utdanning, klima, menneskerettigheter og ytringsfrihet.

## Tidlig liv og familie
Sunde er født i Oslo, og utdannet i Frankrike (Université de Besançon) og Sveits (Université de Fribourg) og har en MM med utmerkelse fra Kellogg School of Management, Northwestern University USA. 

Sunde er gift og har fire barn.

## Karriere
Sunde startet sin karriere i Procter & Gamble (Venezuela) og som konsulent i McKinsey & Co (Danmark) før han i 1983 grunnla Industrifinans Forvaltning AS, en ledende aktør i det norske finansmarkedet innen kapitalforvaltning, direkte investeringer og finansiell rådgivning. Selskapet ble børsnotert i 1999. I 2000 grunnla Sunde Formue, tidligere Formuesforvaltning AS, som yter uavhengig rådgivning til formuende privatpersoner og familier i Norge, Sverige og Danmark. 

I år 2000 gikk Sunde inn i styret til Schibsted ASA som medlem, og fra 2002 til 2022 var han styreleder for konsernet. Konsernet eier flere nordiske markedsplasser (som finn.no og blocket), og mediehus (blant annet Verdens Gang,  Aftenposten,  Aftonbladet og Svenska Dagbladet). Sunde har ledet Schibsted fra et papiraviskonsern til et digitalt medieselskap, gjennom dotcom-krise, finanskrise og pandemi, og vært opptatt av å investere i kunnskap og teknologi. I 2018 ble konsernets internasjonale rubrikksider skilt ut i eget selskap og børsnotert året etter under navnet Adevinta. 

### Stiftelsen Tinius
Stiftelsen Tinius, som er hovedeieren til Schibsted, ble etablert i 1996 av Tinius Nagell-Erichsen. Stiftelsen arbeider for en langsiktig bærekraftig utvikling av Schibsted, og for å sikre kvalitet og troverdighet i alle Schibsteds publikasjoner. Stiftelsen kontrollerer 26,1 prosent av de stemmeberettigede aksjene i Schibsted, og har negativ kontroll. Sunde har sittet i styret siden etableringen og overtok som styreleder i 2007 da Nagell Eriksen gikk bort. 

### Scott Trust
Den britiske stiftelsen The Scott Trust eier Guardian Media Group, og dermed mediehusene The Guardian og The Observer. Stiftelsen skal sørge for langsiktig finansiell og redaksjonell uavhengighet for avisene. The Guardian har i dag ca 150 mill unike månedlig bruker og et globalt nedslagsfelt. Ole Jacob Sunde har sittet i styret siden 2015 og ble valgt til er styreleder i 2021.

## Referanser


## Kilder
*
Monaøyene

**Monaøyene** (russisk *Острова Мона* eller *Островов Мона*) er en gruppe av noen spredte, ubebodde øyer dekket av tundravegetasjon, i Karahavet 30 km nord for vestkysten av Tajmyrhalvøya i Russland. Havet omkring Monaøyene er dekket av pakkis det meste av året. 

Den største av øyene er **Ringnesøya** (Остров Рингнес) i den vestlige delen av øygruppen. Den er oppkalt etter det norsk bryggeriet som finansierte Otto Sverdrups arktisekspedisjoner. 

**Kravkovøya** (Остров Кравкова) er nest størst, omkring 3 km² i størrelse.

Den mindre **Gerkulesøya** (Остров Геркулес), midt i øygruppen, er oppkalt etter den forsvundne oppdageren Vladimir Rusanovs skip. 

Andre øyer er **Granitnyj** (Остров Гранитный) og **Krajnij** (Остров Крайний).

Monaøyene ble opprinnelig navngitt av Fridtjof Nansen som **Mohnøyene** etter den norske meteorologen Henrik Mohn. Mohn bearbeidet og publiserte de meteorologiske observasjonene til flere av polarekspedisjonene, inkludert ferden med «Fram» 1893-1896. 

«Mona» er en russisk genitivform som betyr «Mon sine øyer». Denne skrivemåten har festet seg, spesielt etter at tyskerne brukte «Mona Inseln», etter den russiske versjonen av navnet, under kampanjen i andre verdenskrig. Siden da har navnet «Monaøyene» holdt seg, og er skrevet inn i mange moderne kart og atlas. Skrivemåten «Mohnøyene» er forsvunnet.

Øygruppen er administrativt underlagt Krasnoyarsk kraj av Den russiske føderasjon. Siden mai 1993 inngår øyene også i Det store arktiske statlige naturreservatet,  Russlands største naturreservat.

## Historie

Det er sannsynlig at Vladimir Rusanov og hans mannskap forsvant i nærheten av Monaøyene. Det ble funnet vrakrester i 1934 på Gerkulesøya, en planke med innskriften "Gerkules 1913", ødelagte gamle sleder og rester av en ammunisjonseske. Andre rester ble funnet på Popova Chukchina, en øy i nærheten blant Kolosovykhøyene, under en ekspedisjon i 1937. 

Under andre verdenskrig var det stor aktivitet omkring disse øyene. Den tyske marinens tunge krysser *[[«Admiral Scheer» (krysser) (1934-1945)|Admiral Scheer]]*, destroyerne *Friedrich Eckoldt*, *Erich Steinbrinck* and *Richard Beitzen*, gikk inn i Karahavet sammen med undervannsbåtene  *U 601* og *U 251* i august 1942, for å ødelegge så mange sovjetiske krigsskip som mulig. Tyskerne visste at mange sovjetiske skip hadde søkt tilflukt i Karahavet under beskyttelse av pakkisen der. Den store sjømilitære operasjonen gikk under navnet Unternehmen Wunderland.

## Referanser


## Eksterne lenker
*
Tsjikoj

**Tsjikoj** (russisk: Чикой, mongolsk: Цѳх гол) er ei elv i Zabajkalskij kraj og republikken Burjatia i Russland. Den renner også en strekning langs grensen mellom Russland og Mongolia. Den er ei høyre sideelv til Selenga, og er 769&nbsp;km lang, med et nedbørfelt på 46&nbsp;200&nbsp;km².  Den største sideelva er Menza.

Elva er islagt fra månedsskiftet oktober/november til månedsskiftet april/mai.

## Referanser
Nueces (elv)

**Nueces** er en elv som renner nord-sør i sørvestre strøk av Texas i USA. Den renner ut i Mexicogolfen 100 km nord for grensa mot Mexico, og nord for Corpus Christi. Den strekker seg totalt over 507&nbsp;km fra nord til sør, og har et nedbørfelt på 435&nbsp;820 km². Vest for dette vassdraget følger grenseelva Rio Grande. Elva har flere sideelver og er delvis utbygd med vannkraftproduksjon.

Da Republikken Texas frigjorde seg fra Mexico i 1836, oppsto det en konflikt over om det var denne elven eller Rio Grande som skulle utgjøre grensen mellom Mexico og den nye republikken. Da Texas ble innlemmet som delstat i USA i 1845, førte dette til den meksikansk-amerikanske krigen i årene 1846 til 1848.

Den 10. august 1862 fant massakren ved Nueces River sted her, begått av sørstatskavaleri mot tyskættede borgerkrigsflyktninger i Kinney County.

## Eksterne lenker
*
Oddvar Berrefjord

**Oddvar Berrefjord** (født 20. mars 1918 i Vardø, død 25. november 1999) var en norsk jurist og politiker (Ap). Han var justisminister i to regjeringer. Han var også fylkesordfører og fylkesmann i Telemark.

## Jurist og politiker
Berrefjord tok juridisk embetseksamen i 1941 og virket som dommer under landssvikoppgjøret. Senere arbeidet han som politifullmektig og fra 1960 til 1967 som statsadvokat i Vestfold, Telemark og Aust-Agder. Han var lagdommer i Agder 1967–1976 og fylkesmann i Telemark 1976–1988.

Som lokalpolitiker var han medlem av kommunestyret i Skien 1945–1959 og 1964–1971, de siste fire årene som varaordfører. Han var også fylkesordfører i Telemark i perioden 1968–1971. Han var formann i Telemark Arbeiderparti 1963–1968 og medlem i partiets landsstyre 1963–1979.

Han var justisminister i to perioder; fra 1971 til 1972 i den første Bratteli-regjeringen, og fra 1980 til 1981 i Nordli-regjeringen. Han var vararepresentant til Stortinget fra Telemark i perioden 1965–1973.

## Familie
Han var sønn av Televerkets distriktssjef Peder Marius Berrefjord (1890–1977) og Astrid Tharis (1892–1978). Han giftet seg i 1942 med Else Margrethe Nordby (1918–1999).

## Referanser
 

## Eksterne lenker
*
Pilatus Aircraft

**Pilatus Aircraft Ltd.** er en flyprodusent i Stans i Sveits. Selskapet sysselsetter mer enn  1&nbsp;100 personer.

## Historie
Selskapet ble grunnlagt i 1939, men først i 1944 kunne et  Pilatus-bygget fly lette, det var SB-2 Pelican Kort tid etter,  i 1945, startet Pilatus produksjonen av P-2 et skolefly for Sveits Flyvåpen. Det ble bygget i 54 eksemplarer. 

Det ble etterfulgt i 1953 av  P-3 treningsfly som ble bygget for Sveits Flyvåpen i 72 eksemplarer og den brasilianske marine i 6 eksemplarer.

I 1959 ble den legendariske  PC-6 Porter introdusert. Dette var et polupært fly med gode STOL egenskaper og ble etterfulgt av *Turbo Porter*, som fremdeles bygges.

I 1972 introduserte Pilatus glideflyet PC-11 (også kjent som *B-4*) som tilslutt ble bygget i 322 eksemplarer. 

I 1978 kom den første PC-7 Turbo Trainer  på markedet, Frem til nå (2008) er det bygget mer enn 450 PC-7. 

I 1979  overtok  Pilatus Britten-Norman, produsenten av Britten-Norman Islander og Britten-Norman Trislander.

I 1984 ble den første PC-9 Advanced Turbo Trainer bygget og den er nå bygget i mer enn 250 eksemplarer. 

Den første av mer enn  70 PC-7 MkII Turbo Trainers ble bygget i  1994. Samme året kom Pilatus mest sucsessfulle fly, den  turboprop-drevne  PC-12 Multirollefly. på markedet. Frem til sommeren 2008 var det bygget i mer enn 780 eksemplarer. 
Flyet ble brukes i  USA som  *PC-12 Eagle* som overvåkingsfly for US Airforce. En videre utvikling av *Eagle* førte til **PC-12 Spectre** Flytypen markedsføres i USA av  Pilatus Business Aircraft – i Broomfield, Colorado – som ble etablert i 1996.

I 1998 ble Pilatus Australia Pty Ltd etablert mens Britten-Norman ble solgt. 

Siste generasjon av avansert skolefly; PC-21 ble utviklet i  2002.  Singapore Air Force har signert kontrakt for 19 eksemplarer av denne og Sveits flyvåpen ytterligere seks, 

Neste generasjon PC-12 vil komme på markedet i  2008. Den har kraftigere motor og avansert i Honeywell APEX Avionikk og en rekke andre modifikasjoner.

## Fly bygget av Pilatus
* Pilatus SB-1 (prosjekt)
* Pilatus SB-2 *Pelican*
* Pilatus SB-5 (prosjekt)
* Pilatus P-1 (prosjekt)
* Pilatus P-2
* Pilatus P-3
* Pilatus P-4
* Pilatus P-5 (prosjekt)
* Pilatus PC-6  Porter *Porter* and *Turbo Porter*
* Pilatus PC-7
* Pilatus PC-8D Twinporter
* Pilatus PC-9
* Pilatus PC-10 (prosjekt)
* Pilatus PC-11/Pilatus B-4
* Pilatus PC-12
* Pilatus PC-21
* Pilatus PC-24 BIZ Jet


Fil:SBSF SB-1.jpg|Pilatus SB-1
Fil:Pilatus SB-2 HB-AEP.jpg|Pilatus SB-2 Pelican
Fil:Pilatus SB-5 Side.jpg|Pilatus SB-5
Fil:Pilatus P-1 Ansicht.jpeg|Pilatus P-1
Fil:Pilatus P2.JPG|Pilatus P-2
Fil:Pilatus P-3 A-829.jpg|Pilatus P-3
Fil:PilatusP4frontseite.JPG|Pilatus P-4 
Fil:Pilatus P-5.jpeg|Pilatus P-5
Fil:HB-FCF in Dübi.jpg|Pilatus PC-6
Fil:PC-7 - RIAT 2013 (9518758134).jpg|Pilatus PC-7
Fil:PC-8D seite.jpg|Pilatus PC-8D
Fil:PC9.JPG|Pilatus PC-9
Fil:PC-10 alle bug.jpg|Pilatus PC-10
Fil:Pilatus B4-PC11 AF D-3993.jpg|Pilatus PC-11 /B4
Fil:HB-FOG Seite.jpg|Pilatus PC-12
Fil:New Saudi PC-21.JPG|Pilatus PC-21
Fil:PC 24 Roll-Out.jpg|Pilatus PC-24


## Eksterne lenker
*
Frank Murkowski

**Francis Hughes Murkowski** (født 28. mars 1933 i Seattle i Washington i USA) er en amerikansk politiker. Han var guvernør i Alaska til han i desember 2006 ble etterfulgt av Sarah Palin, også hun medlem av det republikanske parti. 

Tidligere var han senator i Washington D.C. for Alaska 1981–2002. Da han i desember 2002 tiltrådte som guvernør, sørget han for at datteren Lisa Murkowski ble hans etterfølger i USAs senat. 

I 2006 tapte han primærvalget for Sarah Palin og fikk ikke stille til gjenvalg. Etter nederlaget var han den minst poulære guvernøren i USA. Under senatorvalget i Alaska 2010 valgte Palin sterkt å støtte en motkandidat mot Murkowskis datter, noe som kan ha vært årsaken til at hun tapte primærvalget. Lisa Murkowski vant likevel valget som uavhengig kandidat.

## Referanser


## Eksterne lenker
* 
* 
*
Zaj

**Zaj** (russisk: Зай, tatarisk: Зәй &ndash; *Zäy*) er ei elv i Tatarstan i Russland. Den er ei venstre sideelv til Kama, og er 270&nbsp;km lang, med et nedbørfelt på 5020&nbsp;km². Den begynner nær bosetningen Mikhajlovka og munner ut i Kama på 53 moh, 7&nbsp;km sørvest for Nizjnekamsk.

Byene Zainsk og Almetjevsk ligger ved Zaj.
Malta (øy)

**Malta** er den største av de maltesiske øyer i republikken Malta. Det seks øyer totalt, hvorav kun de tre største er bebodd: Malta, Gozo og Comino. De tre ubebodde er svært små. 

Øya Malta ligger midt i Middelhavet, like sør for Italia og nord for Libya. Øya Malta er tidvis referert til som Valletta (etter hovedstaden) i statistisk hensikt for å skille ut den største øya fra hele landet. Den har et areal på 246 km². Folketellingen i 2011 viste et innbyggertall på  (92,5 % av hele landet). Hovedstaden i landet, Valletta, ligger på øya. Landskapet er dominert av lave åser og sletter i flere nivå. 

## Referanser

 
## Eksterne lenker
* 
* Malta (island) hos DMOZ
* Reiseguide
Petter Mørch Koren

**Petter Mørch Koren** (1910–2004) var en norsk jurist og politiker fra Kristelig Folkeparti. Han var justisminister i to perioder – i Lyng-regjeringen som satt i fire uker fra august til september 1963, deretter fra 1972 til 1973 i Korvald-regjeringen.

Koren var varamedlem i Hedrum herredsstyre 1937&ndash;1938 og varamedlem i Oslo bystyre 1947&ndash;1951. Han var medlem av Oslo formannskap fra 1951 til 1965. Videre var han konstituert fylkesmann i Oslo og Akershus 1966&ndash;1970 og fylkesmann samme sted 1970&ndash;1979.

Han ble uteksaminert cand.jur. fra Universitetet i Oslo i 1932. Etter studieopphold i England 1932&ndash;1933 arbeidet han først som sakførerfullmektig og dommerfullmektig. 1938&ndash;1940 var han ansatt som sekretær i Handelsdepartementet, fra 1940&ndash;1942 sekretær i Sjøfartsdepartementet, fra 1942&ndash;1945 byråsjef. Fra 1949 til 1956 var han byråsjef i Handelsdepartementet, for deretter å virke som byrettsdommer i Oslo frem til 1965.

Han kom fra en presteslekt som sønn av prest Laurentius Stub Koren og hustru Thordis Andrea Mørch, sønnesønn av prest Petter Stuwitz Koren, og oldebarn av prest og stortingsmann Laurentius Stub Koren. Eidsvollsmann, stortingsmann og sorenskriver Arnoldus von Westen Sylow Koren var oldefarens farbror.

Han innehadde en lang rekke offentlige verv og tillitsverv. Han ble utnevnt til kommandør av St. Olavs Orden i 1979, og mottok St. Hallvard-medaljen i 1980.

## Referanser


## Eksterne lenker
*
Nyhedsavisen

***Nyhedsavisen*** var en dansk landsdekkende husstandsomdelt gratisavis, som blr utgitt av 365 Media Scandinavia A/S. Det er et datterselskap av det islandske mediaselskapet Dagsbrun.

Avisen ble levert i Storkøbenhavn, Roskilde, Odense samt Århus. Dessuten kunne den bli hentet på trafikknutepunkter som for eksempel jernbane- og rutebilstasjoner samt på utvalgte postkontor. Avisen var dessuten tilgjengelig på forskjellige institusjoner som gymnas og handelsskoler.

Etter snaut to års drift fremkom det 31. august 2008 at avisen legges ned. I denne perioden hadde den tapt anslagsvis 655 millioner kroner.

Nyhedsavisen ble etablert med kapital fra islandske investorer, som trakk seg ut i januar 2008, noe som resulterte i en halvering av avisens redaksjonelle stab.

## Eksterne lenker
* Offisiell hjemmeside (på dansk)
Per Lysgaard

**Per Lysgaard** (født 18. januar 1958 i Tromsø) er en norsk keramiker.

Lysgaard har keramikkverksted og butikk i Røros, der han er bosatt.

## Utstillinger
* 2005 Conceptual Craft: *New Art From Norway*, Lincoln, England.
* 2005 *Typisk Norsk?*, Vigelandsmuseet i Oslo.
* 2005 Separatutstilling Fylkesgalleriet i Namsos.
* 2007 Separatutstilling, Sogn og Fjordane Kunstmuseum.
* 2008 Separatutstilling, Rørosbankens Oslofilial.
* 2008 28 Concurso Internacional de Ceramica de l`Alcora,Spain.
* 2008 Lansdelsutstillingen Taktil.
* 2009 Contemporary Nordic Craft Art,Yerba Buena Center for the Arts,San Francisco,USA.
* 2009 The 5th World Ceramic Biennale 2009 International Competition, Korea.
* 2009 Separatutstilling, Norsk Skogmuseum, Elverum.
* 2009 Separatutstilling, Kunstnersentret Møre og Romsdal.
* 2010 Separatutstilling, Søgne Gamle Prestegård.

## Utsmykkinger
* 2003 Kystad Sykehjem,Trondheim.
* 2007 Riksrevisjonen, Oslo.
* 2008 Strandebarm ​barne- og ungdomsskole.
* 2008 Norsk Fotballforbund, Oslo.
* 2009 Bråta bo og aktivitetssenter, Mjøndalen.

## Eksterne lenker
* Hjemmeside
Frimerkehefte

**Frimerkehefte** er betegnelse på et antall frimerker til å frankere brev, innsatt i en folder. Et frimerkehefte i Norge inneholder vanligvis 8 eller 10 frimerker av samme valør og passer som oftest i lommeboka. Bakgrunnen for å utgi frimerker i hefte er av praktiske årsaker for å slippe å håndtere løse merker.

Frimerkehefter er også et eget samleområde innen filateli. Det første offisielle frimerkeheftet ble utgtt i USA i år 1900, og Norge fulgte etter allerede i 1904 med å utgi 5 hefter. Frem til 1976 har det hele tiden vært frimerkehefter for salg på postkontorene, og 42 forskjellige frimerkehefter ble utgitt frem til 1976. Frimerkeheftene inneholdt alltid bruksfrimerker med flere blokker på 6 (1904–1943), senere 10 bruksfrimerker(1944–1975). Mange av frimerkeheftene som ble utgitt før 1976 er svært sjeldne og dyre samleobjekter.
I 1976 startet utgivelsen av frimerkehefter som inneholdt særmerker. Særmerker er frimerker som utgis med et særegent unikt motiv. Det utgis flere frimerkehefter årlig i Norge, og frimerkeheftene har siden 1976 stort sett inneholdt 8 eller 10 frimerker.
Rumohraslekten

**Rumohraslekten** (latin: *Rumohra*) er en gruppe store bregner i stortelgfamilien, som igjen befinner seg innen en større, monofyletisk orden, nemlig *[[Polypodiales]]*.  Slekten har 8 kjente arter.

De store bregnene har korte jordstengler, og de ofte slanke bladene sitter i rosetter nede ved bakken. Sporehushopene (sori) sitter langs kanten av bladene hvor de er dekket at slør (indusium).

Fem av de 8 artene vokser endemisk på Madagaskar, og ble oppdaget av franske botanikere fra 1800-tallet og framover.

## Arter
* *[[Rumohra adiantiformis]]* eller «Leathery Shield fern» (sørlige halvkule) (1936)
* *[[Rumohra berteroana]]* 
* *[[Rumohra capuronii]]* (Madagaskar) 
* *[[Rumohra glandulosa]]* (Madagaskar) 
* *[[Rumohra humbertii]]* (Madagaskar) 
* *[[Rumohra lokohensis]]* (Madagaskar)
* *[[Rumohra madagascarica]]* (Madagaskar) 
* *[[Rumohra quadrangularis]]*

## Referanser


## Eksterne lenker
*
Ctenitisslekten

**Ctenitis-slekten** (latin: *Ctenitis*) er en slekt av bregner innenfor stortelgfamilien, som inngår i en større, monofyletisk orden, nemlig *[[Polypodiales]]*.  Slekten har minst 25 arter.

De store bregnene har korte jordstengler, og de ofte slanke bladene sitter i rosetter nede ved bakken. Sporehushopene (sori) sitter langs kanten av bladene hvor de er dekket at et slør (indusium)

## Arter
* *[[Ctenitis ampla]]*
* *[[Ctenitis chiriquiana]]*
* *[[Ctenitis cirrhosa]]*
* *[[Ctenitis crinobulbon]]*
* *[[Ctenitis dianguiensis]]*
* *[[Ctenitis dimidiata]]*
* *[[Ctenitis dissecta]]*
* *[[Ctenitis eatonii]]* 
* *[[Ctenitis equestris]]*
* *[[Ctenitis eriocaulis]]*
* *[[Ctenitis excelsa]]*
* *[[Ctenitis fenestralis]]*
* *[[Ctenitis hemsleyana]]*
* *[[Ctenitis hirta]]* (Karibia)
* *[[Ctenitis honolulensis]]* (Hawaii)
* *[[Ctenitis jenseniae]]*
* *[[Ctenitis kinabaluensis]]* (Sørøst-Asia)
* *[[Ctenitis lanigera]]*
* *[[Ctenitis latifrons]]*
* *[[Ctenitis maximowicziana]]*
* *[[Ctenitis melanosticta]]*
* *[[Ctenitis microchlaena]]*
* *[[Ctenitis nemorosa]]* (Karibia)
* *[[Ctenitis protensa]]*
* *[[Ctenitis pulverulenta]]*
* *[[Ctenitis refulgens]]*
* *[[Ctenitis sinii]]* (Kina)
* *[[Ctenitis sloanei]]* (Karibia, Florida)
* *[[Ctenitis squamigera]]* (Stillehavet, Hawaii)
* *[[Ctenitis sotoana]]*
* *[[Ctenitis subdryopteris]]*
* *[[Ctenitis subglandulosa]]*
* *[[Ctenitis submarginalis]]* (Karibia, sørlige USA)

## Referanser


## Eksterne lenker
*
Chontal-maya

**Chontal-maya** (eller **yoko t'an**, også kalt **Tabasco-chontal**) er et mayisk språk i den cholanske undergruppa som snakkes av chontalfolket i den meksikanske delstaten Tabasco. Språket har minst tre dialekter, som er kjent som *Tamulté de las Sábanas-chontal*, *Buena Vista-Chontal*, og *Miramar-Chontal*.

Ordet *chontal* kommer fra nahuatl og betyr «utlending». Chontalene kaller språket sitt *yoko t'an*, som betyr «det virkelige språket».

Chontal-maya har 29 fonemer. Den grunnleggende ordstillinga er subjekt–objekt–verb, men verb–objekt–subjekt forekommer også ofte.

## Referanser


## Litteratur
*  Keller, Kathryn C. and Plácido Luciano G., compilers. 1997. *Diccionario Chontal de Tabasco*.

## Eksterne lenker
*
Wait and Bleed

**Wait and Bleed** er en singel fra albumet *[[Slipknot (album)|Slipknot]]* (1999), laget av nu metal-bandet Slipknot.

## Fortolkning
En fortolkning av lyrikken sier at sangen er om en mann som drømmer at han er i et badekar med avskåret håndledd. Han våkner og oppdager at det ikke er en drøm, men virkelighet. I stedet for å rope på hjelp, venter han bare og blør ("waits and bleeds"). Denne tolkningen er ikke blitt bekreftet av Slipknot, som har fortalt i et intervju at lytteren selv må danne seg en mening om deres sanger
Orkanen Gilbert

**Orkanen Gilbert** var den åttende tropiske stormen og tredje orkanen i den atlantiske orkansesongen 1988. Gilbert eksisterte fra 9. til 17. september 1988 og er den nest kraftige orkanen noen gang observert i Atlanterhavet. Gilbert er også en av de største registrerte orkanene – på det meste var Gilbert større i utstrekning enn hele staten Texas.

## Stormhistorie

Gilbert oppsto som en tropisk depresjon nær Barbados og økte raskt i styrke. 12. september passerte øyet (dvs orkanens sentrum) over Jamaica som en kategori 4-orkan med vinder på om lag 65 m/s (230 km/t). Gilbert forårsaket enorm ødeleggelse på Jamaica. Flere titalls mennesker omkom og 500 000 ble hjemløse. Etter det satte uværet kurs mot Mexico. Gilbert nådde sin maksimale styrke 14. september utenfor Yucatán. Den dagen ble det målt et lufttrykk på 888 hektopascal i Gilberts øye og vindhastigheten lå på 83 m/sek, 299 km/t. På det tidspunktet Gilbert herjet var det bare orkanen Camille fra 1969 og orkanen Allen fra 1980 som hadde oppnådd høyere vindhastighet (85 m/sek). Fra og med 13. september begynte befolkningen ved kysten i Texas å forberede seg for det som ble kalt «århundrets verste uvær».

Etter å ha forårsaket enorme skader i blant annet Cancún på Yucatán-halvøya dro Gilbert videre ut over Mexicogulfen, nå svekket, men fremdeles som en svært kraftig orkan. 16. september nådde orkanen Mexicos østkyst, rett sør for grensen til den amerikanske delstaten Texas, som dermed havnet utenfor det kraftige vindbeltet. Vel inne på land ble Gilbert raskt svekket og ble nedgradert til en tropisk storm, men i det fjellterrenget Gilbert passerte fortsatte stormen å produsere enorme nedbørsmengder som forårsaket store oversvømmelser.

## Konsekvenser
Gilbert krevde totalt minst 318 menneskeliv, hvorav 200 i USA som følge av oversvømmelsene Gilbert førte med seg, mens ca. 800 000 ble hjemløse. De materielle skadene kom på mange milliarder dollar. Gilbert står igjen som en av de mest destruktive orkanene som noen gang har rammet Karibien.

## Se også
*Orkanen Hugo
*Orkanen Andrew
*Orkanen Katrina
Vårkrattmåler

**Vårkrattmåler** (*Lampropteryx suffumata*) er en sommerfugl i gruppen av de egentlige målere  (Geometridae). Den er funnet over hele Norge.

## Utseende
En middelsstor (vingespenn 25 – 32 mm), slank, brunlig måler. Den kan ligne flere andre arter, men kan kjennes på de trekantede, mørke feltene i forvingens hårfrynser. **Forvingen** er lysbrun, mørkere ved roten. Rundt midten er det et bredt, brunt tverrbånd med hakkete, hvitkantede sider. Dette båndet er omtrent dobbelt så bredt ved forkanten av vingen som ved bakkanten. Vingens ytterkant er mer eller mindre mørkebrun, i vingespissen med hvit skråstrek, langs ytterkanten med noen små, hvite flekker. Hårfrynsene langs vingekanten er nokså lange, lyse med trekantede (kileformede), brune felter. **Bakvingen** er silkeaktig hvit, bakhjørnet mørkere. 

Larven er slank, litt knudrete med påfallende, korte, utstående børster. Ryggen er gråbrun, litt lysere på de bakerste kroppsleddene. Hvert kroppsledd utenom de fremste og bakerste har en mørk, U-formet tegning, området inne i U-en er blekt med en liten, svart flekk. 

## Levevis
Vårkrattmåler kan finnes i mange ulike miljøer, i skog, på enger, på buskmark og også opp i fjellet. Larvene lever på maurer (*Galium* spp.). De voksne målerne flyr mellom april og juni, senest i fjellet.

## Utbredelse
Vårkrattmåler finnes i Europa, videre er den kjent fra Altaj, fra Kamtsjatkahalvøya og Japan. Det er usikkert om den forekommer i de mellomliggende områdene. I Norge er den funnet over hele landet.

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Lampropteryx suffumata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Ralph Greenson

**Dr. Ralph Greenson** (født **Romeo Samuel Greenschpoon** 20. september 1911, død 24. november 1979) var en fremstående amerikansk psykiater og psykoanalytiker. Han er mest kjent for å ha vært Marilyn Monroes psykiater.

## Biografi
Romeo Samuel Greenschpoon ble født 20. september 1911 i Brooklyn i New York. Faren hans var lege og moren hans var farmasøyt. 

Greenson studerte medisin på Columbia University og Universitetet i Bern i årene 1930 til 1934. I 1935 begynte han med psykoanalyse sammen med Wilhelm Stekel og gjennomførte analytisk trening på Active Psychoanalytic Institute i Wien. Han var imidlertid misfornøyd med den terapeutiske effekten av sitt arbeid, og begynte i stedet med «klassisk» analysetrening i Los Angeles i 1938. Greenson hadde personlig analysetrening med Otto Fenichel.

De siste årene av Marilyn Monroes liv var hun Greensons pasient, og han nevnes i flere av konspirasjonsteoriene om hennes død.

I 1967 ble Greensons bok *The Technique and Practice of Psychoanalysis, Volume 1* utgitt. Den regnes fortsatt for å være en klassisk bok innen analytisk teknikk. Han publiserte 65 artikler innen psykoanalytisk litteratur, omtrent alle var klinisk basert. 32 av disse artiklene finnes i boken *Explorations in Psychoanalysis* fra 1978. Han holdt flere posisjoner innen organisert psykoanalyse, men likte best å undervise studenter. Han ga også mange offentlige forelesninger som i 1993 ble publisert i boken *On Loving, Hating, and Living Well: The Public Psychoanalytic Lectures of Ralph R. Greenson, M.D.*. 

Greenson døde 24. november 1979 i Los Angeles i California.

## Bibliografi
* 
* 
* Greenson, Ralph R., Nemiroff, Robert A., Sugarman, Alan og Greenson, Daniel P. (1991). *The Technique and Practice of Psychoanalysis Volume II: A Memorial Volume to Ralph R. Greenson*. International Universities Press. ISBN 978-0823664214.
* Greenson, Ralph R., Nemiroff, Robert A., Sugarman, Alan og Robbins, Alvin (2001). *On Loving, Hating, and Living Well: The Public Psychoanalytic Lectures of Ralph R. Greenson, M.D.*. International Universities Press. ISBN 978-0823637904.

## Referanser
Grease (TV-serie)

***Grease*** er en norsk talentkonkurranse som gikk på TVNorge i 2008. Formålet var å finne frem til to personer som skulle spille hovedrollene som Sandy og Danny i musikalen ''Grease'' som skulle ha premiere senhøsten 2008.

350 gutter og jenter deltok på audition på vårparten. En jury plukket ut 40 av disse (20 gutter og 20 jenter) som skulle delta i selve TV-programmet. Disse skulle gå på en såkalt «Greaseskole» hvor de ble drillet i sang, dans og skuespill av profesjonelle instruktører og koreografer. Via 10 programmer høsten 2008 skulle to vinnere kåres. I de fire første episodene bestemte juryen hvem som skulle gå videre. De 14 siste deltakerne fikk delta i de seks direktesendte finalesendingene hvor seerne bestemte hvem som skulle gå videre. De fire siste deltok i storfinalen.

Vinnerne ble Sofie Bjerketvedt og Bjørnar Erlandsen.

Musikalen hadde premie den 20. november 2008 i Oslo Spektrum.

## Seertall
Programmet ble i snitt sett av 254 000 (Premieren av 212 000, mens finalen av 284 000). Seeroppslutningen ble beskrevet som skuffende.

## Deltagere
**De 14 finalistene** 
*Sofie Bjerketvedt fra Moss og Bjørnar Erlandsen fra Hønefoss. (Vinnere) 
*Nicoline Kaasin fra Bekkestua og Kai Thomas Larsen fra Moss (2.-plass)
*Eivind Dundas Andresen fra Trondheim og Malin Schavenius fra Sarpsborg (3.-plass)
*Alexandra Joner fra Oslo (var også deltager i Dansefeber) og Thomas Stokke fra Eiksmarka  (4.-plass)
*Orji Okoroafor fra Oslo (var med i Idol i 2003) og Camilla Wiik (5.-plass)
*Vegard Kristiansen (var også deltager i Dansefeber) og Malin Skjolde fra Kongsberg (6.-plass)
*Anders Rydning og Christine Underland fra Asker (7.-plass) (gikk ut på grunn av skade)

## Referanser
Fylkesvei 4164

**Fylkesvei 4164** går mellom Frøytland og Øye i Kvinesdal kommune.

Frem til 2019 hadde veien betegnelsen fylkesvei 808 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Baud

**Baud** (Bd) angir et antall informasjonsbærende, adskilte informasjonsenheter (symboler) i en informasjonsstrøm. Baud brukes for å angi informasjonshastighet (symbolhastighet) ved signaloverføring. 1 baud betyr 1 symbol per sekund. Ett slikt symbol kan representere flere bit. Baud er oppkalt etter Émile Baudot (1845–1903) som oppfant baudotkoden.

I eldre typer modemer overførte en ett bit per symbol, og baudraten tilsvarte bitraten. Da bithastigheten skulle økes over 2400b/s var en begrenset av det analoge telefonnettets frekvensbånd (300Hz-3300Hz) og kunne ikke fortsette å øke baudhastigheten tilsvarende. Løsningen ble da å overføre flere bit per symbol og beholde symbolhastigheten på 2400Bd. I f.eks. de populære 28800b/s modemene var baudraten 2400Bd og man overførte dermed 12bit per symbol. For å overføre 12bit per symbol måtte en ha 2^12=4096 forskjellige symboler å velge mellom hver gang et nytt symbol skulle overføres.

Det er også mulig å ha færre enn ett bit per symbol. Dette kan være aktuelt i lavhastighets krypterte og redundante kodesystemer. 

I dagligtale har baud feilaktig blitt brukt synonymt med bitrate og også i noen tilfeller synonymt med byterate. Baud og baudrate er fortsatt nyttige begreper som brukes av fagfolk innen kommunikasjonsteknolgi, men bør unngås brukt av folk flest. Årsaken til det siste er både menigmanns feilaktige bruk og forståelse av begrepet og at begrepene bitrate og byterate inneholder den nyttige informasjonen for den jevne bruker.

Baud skrives som SI-enheter, forkortet **Bd** (med stor B), og ellers **baud** med små bokstaver. 

## Se også
* Båndbredde
* Bitrate
* Modulasjon
* Modem
* Nyquist-rate
* PCM

## Referanser




## Kilder
* Johan Futsæther:''Forskjellen på BAUD og bps'', 1992
Muli

**Muli** (木里藏族自治县; pinyin: *Mùlǐ zàngzú Zìzhìxiàn*) er et autonomt fylke for tibetanere i det autonome prefekturet Liangshan Yi i provinsen Sichuan i Folkerepublikken Kina.

I 1999 hadde fylket en befolkning på .

## Referanser


## Eksterne lenker
*
Landfall

**Landfall** er når en tropisk syklon (f. eks en orkan) beveger seg over land etter å ha befunnet seg over vann. Man sier at en orkan gjør landfall når sentrum av stormen, stormens øye, beveger seg over land. Det er her mest skade skjer. «Landfall» må ikke forveksles med «direkte treff», som er når deler av stormen, men ikke øyet, treffer land.
Fylkesvei 819 (andre betydninger)

I Norge finnes **fylkesvei 819** i de følgende fylkene:

*Nordland (primær fylkesvei)
*Fylkesvei 819 (Vest-Agder)
Zhaojue

**Zhaojue** (kinesisk: 昭觉县; pinyin: * Zhāojué Xiàn*, eldre postalromanisert navn *Chaokioh*) er et fylke i det autonome prefekturet Liangshan Yi i provinsen Sichuan i Folkerepublikken Kina.

I 1999 hadde fylket en befolkning på .

## Kulturminner
Boshenwahei-klippebildene (*Boshenwahei yanhua* 博什瓦黑岩画) ble i 2006 tilføyd listen over Folkerepublikken Kinas kulturminner.

## Landsbyen Atule'er
Landsbyen Atule'er (Atulie'ercun, 阿土列尔村) [også romanisert som  Ateleer, eller Ado Ler] i Zhi'ermoxiang (Zhi'ermo kommunedel, 支尔莫乡) i fylket Zhaojue ble alment kjent ved en kinesisk nyhetsvideo og fotojournalisme i mai 2016.  Landsbyen ligger på en bred fjellhylle som kan lignes med setet på en stol, men nær loddrette fjellvegger over og under, og landsbybarnas skolevei er langs håndlagede stiger ned til skolen 800 meter ned i dalen. Foreldrene passer på grunnet de store farene. Skolen for barn i alderen 6 til 15 år hadde i 2015 femten elever fra Atule'er.

## Referanser
All inclusive

**All inclusive** (alt inkludert) er et hotellkonsept hvor måltider, drikke og ofte også aktiviteter er inkludert i prisen. Fenomenet oppstod i Karibia på 1990-tallet, der det var lite å foreta seg utenfor hotellets område. Siden har det spredt seg til mange land.

Dette kjennetegner all inclusive: Hotellet er av den bedre sorten, ligger gjerne litt avsides til, og alt er inkludert i prisen: mat, drikke, is, snacks, aktiviteter i vann, barneklubber, hobbyklubber, dans og underholdning.

Man behøver altså ikke gå utenfor hotellområdet en eneste gang i løpet av ferien. Man skal få alt man trenger på hotellområdet.

## Referanser
Huidong (Liangshan Yi)

**Huidong** (kinesisk: 会东县; pinyin: * Huìdōng Xiàn*) er et fylke i det autonome prefekturet Liangshan Yi i provinsen Sichuan i Folkerepublikken Kina.

I 1999 hadde fylket en befolkning på .

Wudongde-demningen, som vil bli ett av verdens kraftigste vannkraftverk, skal bygges der  elven Yangtze renner mellom fylkene Huidong og Luquan (i Yunnan).

## Referanser
Harald Hanche-Olsen

**Harald Hanche-Olsen** (født 1953) er førsteamanuensis ved Institutt for matematiske fag ved NTNU, Trondheim. Han har også vært elev ved Forsøksgymnaset i Oslo. Hans hovedområder er konserveringslover og ikkelineære partielle differensialligninger, funksjonalanalyse, matematisk modellering og stokastisk analyse

Har skrevet flere artikler, blant annet
* *En elementær artikkel om kurvers areal.*
* *On the uniform convexity of Lp* (arXiv/AMS/DOI:10.1090/S0002-9939-06-08366-3)
* Sammen med Marte Godvik: *Existence of solutions for the Aw–Rascle traffic flow model with vacuum* (preprint/DOI:10.1142/S0219891608001428).
* Sammen emd Marte Godvik: *Car-following and the macroscopic Aw–Rascle traffic flow model* (preprint, submitted).
* *On Goursat's proof of Cauchy's integral theorem*

Hanche-Olsen er medlem av Norsk matematikkråd (NMR) fra 2002; I årene 2003–2008 var han styresekretær, og han var nestleder i styret i årene 2011–2014.

## Bibliografi

* ''Jordan operator algebras'' av Harald Hanche-Olsen og Erling Størmer (Pitman 1984)

## Referanser


## Eksterne lenker
* Harald Hanche-Olsen, profilside NTNU
Xide

**Xide** (kinesisk: 喜德县; pinyin: * Xǐdé Xiàn*) er et fylke i det autonome prefekturet Liangshan Yi i provinsen Sichuan i Folkerepublikken Kina.

I 1999 hadde fylket en befolkning på .

## Samferdsel
### Jernbane
Chengdu-Kunming-jernbanen løper gjennom området.

## Referanser
Huidong

**Huidong** kan være:

*fylket Huidong i byprefekturet Huizhou i provinsen Guangdong i Folkerepublikken Kina, 
*fylket Huidong i det autonome byprefekturet Liangshan Yi i provinsen Sichuan i Kina.
Helt av det sosialistiske arbeid (Sovjetunionen)

**Helt av det sosialistiske arbeid** var en orden som ble tildelt i Sovjetunionen. Den ble tildelt for fremragende innsats innen næringsliv og kultur eller for særlig innsats for statstjenesten eller offentlig virksomhet. Ærestittelen ble innstiftet  27. desember 1938, mens det medfølgende ordenstegnet, omtalt som *Hammer og sigd-medaljen*,  ble innført 22. mai 1940 ved beslutning fattet av presidiet i Det øverste sovjet. Den ble avskaffet etter Sovjetunionens sammenbrudd i 1991.

Vanligvis ble også Leninordenen tildelt dem som ble utnevnt til Helt av det sosialistiske arbeid. Disse kunne også bli hedret med en byste oppsatt på sitt hjemsted.

## Inndeling
Ordenen besto av en enkelt klasse.

## Insignier
Ordenstegnet for utmerkelsen Helt av det sosialistiske arbeid besto av en femoddet, fasettert, gullstjerne med hammer og sigd i midten. Stjernen var opphengt i et rødt bånd. Baksiden av stjernen bærer en ordenens navn. Ordenstegnet ligner på det som ble tildelt dem som ble utnevnt til Helt av Sovjetunionen, men for denne ordenen mangler symbolet midt i stjernen. Begge insignier gjør bruk av stjernen, et utbredt motiv i sovjetisk symbolikk, som også var å finne i Sovjetunionens flagg. Ordensbåndets farge har sitt opphav i arbeiderbevegelsens og sosialismens røde flagg.

## Tildeling
Utmerkelsen Helt av det sosialistiske arbeid ble tildelt enkeltpersoner for fremragende innsats i arbeids- og kulturlivet. Den kunne tildeles samme mottager gjentatte ganger. Ved ordenens opphevelse i 1991 var antallet tildelinger kommet opp i 19 000. 

## Kilder
*  Poul Ohm Hieronymussen og Jørgen Lundø: *Europæiske ordner i farver*, København: Politikens forlag, 1966.

## Eksterne lenker
* Golden Medal of Hero of the Socialist Labour , Pusjkin-museet
Søvik

**Søvik** kan referere til

* Søvik (Os) &ndash; Tettsted i Bjørnafjorden kommune, Vestland
* Søvik (Haram) &ndash; bygd i Ålesund kommune.
* Søvik (Alstahaug) &ndash; bygd i Alstahaug kommune.
Søvik (Alstahaug)

**Søvik** er en bygd i Alstahaug kommune med 272 innbyggere (2001, (SSB)). 

Søvik regnes som sentrum for de omkringliggende bygdene, og her finner man Søvik barne- og ungdomsskole såvel som Sandnessjøen videregående skole avdeling Alstahaug (tidl. Alstahaug videregående skole).

Søvikmoen, som regnes som sentrum av Søvik, ligger ikke langt fra foten av Stortinden, som er den sydligste av Sju søstre.

Søvik har fergeforbindelse med Austbø og Herøy.

## Historie

Søvik var frem til 1899 sentrum for hele det som i dag er Alstahaug kommune, med både hurtigruteanløp og sykehus. Transportselskapet Helgelandske ble etablert her i 1867, men i 1898 ble hovedkvarteret flyttet til Sandnessjøen. Bygningene som i dag huser Alstahaug videregående skole ble brukt som sykehus fra 1865 til 1926. i 1935 ble bygningene tatt i bruk som skolebygg, og Alstahaug videregående skole er en av de eldste videregående skoler som eies og drives av Nordland fylke.

Opp gjennom tidene har det vært flere virksomheter av mer eller mindre kommersiell art på Søvikmoen, bl.a. bank, post, kiosk og matforretning. Den siste servicebedriften (en matbutikk) ble lagt ned i november 2007.

Søvik samfunnshus er, og har vært, et viktig samlingssted for folk i bygda. Her er det arrangementer på mange viktige merkedager, som for eksempel 17. mai og i jula. Det blir arrangert juletrefest for barn på dagtid 3. juledag, mens de litt eldre samles senere på kvelden for god drikke og trivelig samvær. Tredjejuledagsfesten har lange tradisjoner på Søvik.

## Idrett og kultur

Søvik er hjemsted for mange organisasjoner innenfor idrett og kultur. Alstahaug Skolemusikk, som har sterk tilknytning til Søvik skole, er et av Nord-Norges eldste korps. Søvik Beachvolleyklubb (SBK) er en sandvolleyballklubb med hjemmebane på området til Søvik barne- og ungdomsskole.
Ellers kan Alstahaug sangkor, Syv søstre 4H, Alstahaug idrettslag og Søvik Innebandyklubb nevnes.

Forfatteren Lars Saabye Christensen skal, etter egne utsagn, ha funnet ro og inspirasjon til å skrive på flere av sine romaner her.
Vill bie

**Vill bie** er en betegnelse på alle bier bortsett fra honningbien, altså ca. 24 000 arter. De samles i dag (sammen med honningbien) gjerne i familien Apidae. Flesteparten av de ville biene er varmekjære og eksisterer på de klimatisk gunstigste plassene i Norge. Solrike, tørre sand- eller leirholdige bakker, sandstrender eller elvebredder er særs gunstige levesteder.

De ville biene er meget ulike de mer kjente honningbiene som bor i kuber. De er ofte mindre, stikker sjelden og samler ikke honning i store forråd slik som noen av dens utenlandske slektninger. Dersom en ser bort i fra humlene (som også blir regnet blant disse insektene) er ikke de ville biene sosiale og har ingen egen arbeiderklasse som arbeider for fellesskapets beste.

Når hunnbien er befruktet, blir hun eneansvarlig for hele reproduksjonen. Hunnen bygger «reir» i hull i bakken, under seiner, i trær som er døde eller i morkne trevegger. Noen anvender til og med tomme sneglehus.

De ville bienes liv er meget spesialisert. Hver art synes å være utviklet i et tett samspill med én eller noen ganske få blomsterarter. Viktige pollenplanter er blåklokke, rødknapp, selje, røsslyng samt en rekke erteplanter og kurvplanter.
The Man of Feeling

***The Man of Feeling*** er en pikaresk roman fra 1771 av den skotske forfatteren Henry Mackenzie. Til tross for opplysningstidens idealer om maskulinitet skaper romanen en trend hvor en ny type helt, «følelsesmannen», en sensitiv mann, blir viktig. Boka har en rekke likhetstrekk med romanene fra romantikken hvor heltene ofte ikke så på det som pinlig å gråte.
Fylkesvei 4180

**Fylkesvei 4180** går mellom Vatland og Tjørnhom i Kvinesdal kommune.

Frem til 2019 hadde veien betegnelsen fylkesvei 824 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Per Larssen

**Peder Ebenezer Larssen** (født 11. juni 1881 i Håkvik i Narvik kommune, død 21. oktober 1947), til daglig kjent som **Per Larssen**, var en norsk ingeniør. Han var handelsminister i Peder Kolstads regjering og Havnedirektør fra 1937 til sin død i 1947. 

Larssen ble uteksaminert som ingeniør fra Trondhjems Tekniske Læreanstalt i 1903, og senere gjennom tilleggsstudier i Technische Hochschule i Dresden diplomeksamen (1911) og graden dr.ing. (1924). Han var stadsingeniør i Vardø fra 1905 til 1910, på Hamar fra 1911 til 1914 og i Arendal fra 1914 til 1917. Fra 1918 til 1926 var han direktør for Norges opplysningskontor for næringsveiene, en forløper for Norges Teknisk Naturvitenskapelige Forskningsfond (NTNF). Etter et opphold i Frankrike, ble han i 1928 utnevnt til direktør for Riksforsikringsanstalten, det senere Rikstrygdeverket. Denne stillingen hadde han frem til han ble utnevnt til Havnedirektør 30. april 1937. Tidlig i 1945 flyktet han til Sverige, og gikk tilbake i sin stilling som havnedirektør ved retur til Norge sommeren 1945. 

Stillingen som handelsminister fra 12. mai 1931 til 14. mars 1932 ble tilbudt Larssen i kraft av faglige og administrative kvalifikasjoner, uten at han tidligere hadde hatt politiske verv. 

## Referanser


## Eksterne lenker
*
May Hvistendahl

**May Hjørdis Jacobsen Hvistendahl** (født 1949) er en norsk filtmaker. Hun er bosatt på Skåtøy i Telemark, der hun også har sitt verksted. 

May Hvistendahl er utdannet som journalist og arbeider som filtmaker. I 1985 etablerte hun et verksted for filtmaking og startet egen kursvirksomhet. Hun har lang fartstid med utstrakt undervisnings- og kursaktivitet i Skandinavia, Europa og USA. 

Hvistendahl har i en årrekke deltatt ved utstillinger i inn- og utland, mottatt flere stipender og priser og er innkjøpt av flere institusjoner. Hun var initiativtaker til foreningen Brukshåndverkerne i Hedmark i 1986.  

I 1993 arrangerte hun Norges første seminar for filtmakere, med deltagelse av 36&nbsp;norske filtere som sammen ble enige om å starte en norsk interesseorganisasjon for faget sitt. I 1994 ble foreningen Norske Filtmakere formelt etablert, og Hvistendahl var foreningens leder i to år. 

Hvistendahl har utgitt to bøker om filting, på henholdsvis Cappelen og Damm & Søn forlag. 

Hun er medlem av Norske Filtmakere, International Feltmakers Association og Norske Modister og Hattedesignere (NMH).

## Referanser
Emilio Pucci

**Emilio Pucci**, Marchese di Barento (1914–1992) var en italiensk motedesigner og politiker.

Han startet med å designe skiklær for skilaget til universitetet da han var student i USA i 1930-årene. Hans klær ble snart oppdaget av motemagasinet *[[Harper's Bazaar]]*.

Pucci etablerte sin første forretning på Capri i 1950-årene. Øya var et eksklusivt feriested for USAs og Europas rike. De rike damene hadde behov for ferieklær. Pucci kunne tilby fargerike og fasjonable klær i praktiske, lette stoffer. Pucci ble favoritt blant jetsetterne. Det ble også stort salg av at stilikoner slik som Marilyn Monroe, Audrey Hepburn og Jacqueline Onassis hadde sans for Puccis design.

I 1980-årene var ikke den fargesterke Pucci like hot, verken i den mørke grungetiden eller under den strenge minimalismen.

I 2000 ble Pucci ervervet av luksuskonglomeratet LVMH.

## Referanser
Spanias Grand Prix 2004

**Spanias Grand Prix 2004** var et Formel 1-løp arrangert 7. mai – 9. mai 2004 på Circuit de Catalunya i Spania. Det var det femte løpet i Formel 1-sesongen 2004.

Under oppvarmingen løp en mann, som kalte seg for Jimmy Jump, ut på banen og gjennom griden. Han ble raskt tatt hånd om av sikkerhetsvaktene. Mens han selv mener han har flere fans (grunnet lignende hendelser på en rekke fotballkamper), ble han kritisert for å være en fare for førerne, selv om løpet ikke hadde startet.

## Klassifisering
### Løpet

## Eksterne lenker
*